Her veier Brækhus og Mathis inn
Cecilia Brækhus gikk selvsikkert opp på vekta under dagens seanse i Det Musiske Hus her i Frederikshavn. Med 66,3 kilo var han under grensa, og motstander Mathis veide inn til 66,2 kilo. - Det var to ekstremt stramme og tente damer som viste seg fram her i dag. De er så klare og så tente at dette lover godt for en kjempekamp i morgen, sier bokseekspert Erik Nilsen til VG Nett. Etter å ha vært på vekta stilte de seg opp mothverandre og stirret hverandre inn i øynene. - Det var ikke noe frykt å se i blikket hennes, men det var det ikke for henne å se hos meg heller. Jeg tror faktisk hun undervurderer meg litt, sa Brækhus til VG Nett etter seansen. Nå er det litt over et døgn til de to skal i bokseringen i Nord Arena og kjempe om de tre VM-beltene til Cecilia Brækhus, og den uoffisielle tittelen "verdens beste kvinnebokser" uansett vektklasse. - Jeg gleder meg noe helt vanvtittig - dette er noe jeg har ventet på veldig lenge, sa Brækhus før hun forsvant for å få i seg en eller flere bedre middager etter å ha pint seg litt de siste dagene for å holde vekta. Det er også to andre norske boksere som skal i aksjon i morgen. Simen Smaadal veide inn til 79,4 kilo og bokser sin tredje proffkamp mot Mile Nikolic fra Serbia. Alexander Hagen debuterer mot Nikola Matic fra Bosnia og Herzegovina. Hele stevnet går direkte på gratiskanalen Viasat 4 og Viaplay i morgen kveld. Sendingen starter kl. 19.55, og Brækhus går etter planen i ringen kl. 22.30.
Cecilia Brækhus (30) og Anne-Sophie Mathis (35) klarte vekten uten problemer, og stirret hverandre inn i øynene en siste gang før det smeller i morgen kveld.